Reeperbahn

Reeperbahn, også kalt «der Kiez» (norsk: «strøket»), er en 930 meter lang gate som strekker seg fra Nobistor til Millerntor i Hamburgs forlystelses- og bordellkvarter St. Pauli. Prostitusjon er lovlig og regulert i Tyskland.

Gaten er kjent for sine mange barer, nattklubber og diskoteker, Panoktikum, St.Pauli-teateret, Schmidt-teateret og operettehuset. Beatles-Platz, Beatles-plassen, ligger i enden av gata - og er oppkalt etter popgruppa The Beatles som startet sin karriere i Hamburg og St. Pauli.

Om sommeren er det mye uteliv på Hans Albers Platz.
Parallelt med Reeperbahn ligger Herbertstraße, en bordellgate hvor mindreårige og kvinnelige besøkende ikke har adgang. Det er også mange sidegater med vertshus.

Reeperbahn var stedet hvor sjømennene festet da de kom i land i Hamburg. 
Den fikk navnet sitt fra repslagerne som måtte bruke en lang bane til fremstilling av skipstau, på norsk en reperbane. Egentlig var Hamburger Reperbahn ikke den egentlige reperbanen, men parallellgaten Simon-von-Utrecht-Straße.

Eksterne lenker 
 
 Reeperbahns historie (tysk) 
 Bilder av Reeperbahn (tysk)
 Reeperbahn Website (svensk)

Hamburgs geografi
Transport i Hamburg
Veier i Tyskland